Litteratura rumantscha

La litteratura rumantscha nascha en l'Engiadin'Ota enturn il 1550 en furma da scrittiras giuridicas e scrittiras en connex cun la Refurmaziun che ha entschet a sa derasar en il Grischun.

 Dals origins a la renaschientscha culturala 
La litteratura rumantscha ha sias ragischs en ina ritga tradiziun orala da legendas, ditgas e chanzuns popularas (sco la «Canzun de sontga Margriata»). L'emprima perditga scritta da la lingua è l'interlinear da Nossadunnaun da la fin dal 11. tschientanerLitteratura rumantscha.

 Refurmaziun e l'emprim stampà 
197px|right|thumb|L'g Nuof Sainc Testamaint (1560)
Il basegn da scriver rumantsch è daventà urgent a l'entschatta dal 16. tschientaner cun ils emprims documents giuridics e cun l'emprim text politic stampà: la «Chianzun da la guerra dalg Chiaste da Müs» (1527) da l'umanist Gian Travers.

L'epoca da la Refurmaziun ha midà il destin dal rumantsch, essend che la baselgia ha pretendì la derasaziun dal pled da Dieu en la lingua dal pievelRenaschientscha retorumantscha. Uschia è naschida ina litteratura religiusa e confessiunala en divers idioms (puter, vallader, sursilvan e.a.). Figuras-clav eran Jachiam Bifrun, che translatà il Nov Testament (1560, Puter), e Balzer Alig cun sia translaziun da la Passiun (1672, Sursilvan).

Il teater rumantsch ha giugà ina rolla centrala dapi il 16. tschientaner, cun auturs sco Gian Travers, che ha inscenà il 1534 a Zuoz «La histoargia da Joseph»Teater rumantsch. Ils Gieus sacrals, sco la renumada tradiziun dal Saut dals morts, servivan sco med d'instrucziun religiusaGieus sacrals. Dal temp baroc fin a la fin dal 18. tschientaner fluriva il drama religius, avant che l'Illuminissem promovì ina orientaziun vers il terrester.

 La Renaschientscha Retorumantscha e il 20avel tschientaner 
La via al progress spiertal ed economic ha manà ad ina crisa per il rumantsch, giuditgà da blers sco impediment. Ma ina vieuta nunspetgada ha salvà la lingua: la Renaschientscha rumantscha a partir da la segunda mesadad dal 19. tschientaner.

La litteratura d'emigrants (Randulins), caracterisada da l'encreschadetgna e dal laud da la patria, ha contribuì a questa renaschientschaRandulins. Il poet Peider Lansel è s'engaschà energicamain cun l'appel: "Ni Talians, ni Tudais-chs, Rumantschs vulains restar!".

Ils organs da la pressa (gasettas e revistas) èn daventads il motor dal svilup e dal scleriment dal pievel Pressa. La fundaziun da la Societad Retorumantscha (1885) e da la Lia Rumantscha (1919) sco organisaziun da tetg ha promovì la tgira dals idioms regiunals e la defensiun cunter l'Irredentissem talian. L'emprova da Gion Antoni Bühler da crear in "romontsch fusionau" n'ha però betg gì success en il temp d'origin.

Suenter la Segunda Guerra mundiala ha la litteratura s'avert als currents internaziunals. Auturs sco Jon Semadeni, Cla Biert e Leta Semadeni han introducì novellas psicologicas, romans e teater engaschà, usond novas furmas e temas. L'unificaziun da la pressa regiunala ha manà il 1997 a la fundaziun da la gasetta dal di «La Quotidiana». Malgrà il svilup dal Rumantsch grischun (RG) sco lingua da standard per translaziuns e litteratura da diever, resta la litteratura in champ da tensiun tranter tradiziun, idioms e modernitad.

 Cronologia  
197px|rechts

 Dals origins a la renaschientscha culturala 
 Anonim (c. 1080) Versiun interlineara da Nossadunnaun
 Travers, G (1527) Chianzun da la guerra dalg Chiaste da Müs
 Travers, G (1534) La histoargia da JosephGian Travers, La histoargia da Joseph - Transcripziun dal manuscrit Co. dal 1567
 Bifrun, Jachiam (1560) L’g Nuof Sainc Testamaint da nos Signer IESV CHRISTI. Prais our delg Lation & d’oters launguaux & huossa da noef mis in Arumaunsch, três IACHiam Bifrun d’Agnedina. Schquischo ilg an MDLX Biblia rhaetica (1560 probabel a Basilea)
 Bifrun, Jachiam (1560) Alla Christiauna Giuventüna d’Agnedina
 Chiampel, Durich (1562) Ün cudesch da Psalms
 Bonifaci, Daniel (1601) Prefaziun al Catechismus
 Gabriel, Luzi (1648) Ilg Nief Testament
 Martinus ex Martinis (1652) La libertat da nossas 3 Ligias
 Jacob Vulpius (1666) Praefation a la Biblia pitschna 
 Gabriel, Steffan (1611) Ilg Vêr Sulaz da pievel giuvan
 Wietzel, Lurainz (1661) Ils Psalms da David
 Anonim (1672) La Passiun da nies Segner Iesu Christi, pridora dels quater EvangelischsLA PASSIVN DE NIES SEGNER IESU CHRISTI, PRIDORA DELS QVATER EVANGELISCHS, a MESS GIV ENT RAMONSCH della part sura tras igl Reverend
 Ander, Johan Jüst (1681) Spejel Cristian
 Grass, Johann (1683) Ils Psalms d’ilg soinc prophet a reg David
 Decurtins, Carli (1690) Consolaziun della olma devoziusa
 Grass, Gion (1683) Psalms de David
 Martin, Jon (1684) Philomela
 Riola, Conradin (1709) Trommeta spirituala
 P. Saluz (1739) Un curt antruvidament par la juvantengia en las scholas
 Mengia Wielanda (1754) Ouvretta musicala

 Renaschientscha Retorumantscha e il 20avel tschientaner 
 Muoth, Giacun Hasper (1866) Al pievel romontsch
 Muoth, Giacun Hasper (1886) Il giodia
 Muoth, Giachen Casper (1900) Il cumin d'Ursira
 Muoth, Giachen Casper (1901) Canzuns della spatlunzas
 Fontana, G. (1920) Igl uors ed autras historiettas
 Fontana, G. (1921) Canzun d'amur
 Semadeni, Jon (1941/1944) La famiglia Rubar
 Semadeni, Jon (1944) Chispar Rentsch
 Chönz, S. (1945) Uorsin
 Peer, Andri (1946) Traischa dal camp
 Peer, Andri (1947) La punt peidra
 Biert, Cla (1949) Pangronds: Set raquints valladers
 Semadeni, Jon (1950) Il pövel cumanda
 Peer, Andri (1951) Sömmis
 Semadeni, Jon (1951) La Panaglia
 Semadeni, Jon (1953) La s-chürdüm dal sulai
 Peer, Andri (1955) Battüdas d'alas
 Semadeni, Jon (1957/1959) Ün quader chi nu quadra
 Peer, Andri (1959) Sgrafits
 Peer, Andri (1961) Da nossas varts
 Biert, Cla (1962) La müdada. Roman
 Deplazes, G. (1964) La Bargia dil tschéss 
 Semadeni, Jon (1964) L'uman derschader
 Semadeni, Jon (1967) La Jürada / Der Bannwald
 Peer, Andri (1969) Da cler bel di
 Semadeni, Jon (1971) Il chapè / Der Hut
 Peer, Andri (1972) Il Dolmetsch, svainter la crusch, Bajöz
 Peer, Andri (1974) Jener Nachmittag in Poschiavo
 Peer, Andri (1975) Il champ sulvasi
 Candinas, Theo (1975) Historias da Gion Barlac
 Peer, Andri (1977) Furnatsch
 Peer, O. (1980) Nozzas d'inviern. Roman
 Semadeni, Jon (1980) Ouvras dramaticas
 Semadeni, Jon (1980) Il giat cotschen'
 Derungs, Ursicin G. G. (1982) Il saltar dils morts Plouda-Stecher, Rut (1984) La bos-cha tuorna a flurir Tuor, Leo (1988) Giacumbert Nau Spescha, Flurin (1993) Fieu e flomma Plouda-Stecher, Rut (2000) Sco scha nüglia nu füss Semadeni, Leta (2015) Tamangur. Novel Badel, Flurina (2019) tinnitus tropic. poesias. Zuan, Jessica (2023) Launa da pavagls Referenzas 

 Bibliografia 
 Bezzola, Reto R. (1979) Litteratura dals Rumauntschs e Ladins, Lia Rumantscha, Cuira. 
 Camartin, Iso (1976) Rätoromanische Gegenwartsliteratur in Graubünden. Interpretationen und Interviews, Desertina Verlag, Mustér.
 Deplazes, Gion (1987–1993) Funtaunas. Istorgia da la litteratura rumantscha per scola e pieve, Lia Rumantscha, Cuira (quatter toms).
 Valär, R. F. (2018) A brief overview of Romansh literature'', The Swiss Riveter, 5(5), 97–98.